***Ta teden pa malo spremembe. Ne vem, a sem samo jaz, dan se zdi podoben dnevu. Ni več tistega občutka, da je petek, da je konec tedna, da se bližajo prazniki. Pa se! Rabimo malo sprememb. Glede na to, je moja “naloga” za naslednji teden sledeča: Najdi nekaj zanimivosti o srednjeveški kuhinji. Morda primerjaš, kaj so jedli s tem kaj jemo sedaj. Pomagaš si lahko tudi s spletno stranjo Mestnega muzeja Ljubljana, kot opisano spodaj!***

**Če pa ima kdo iz med vas še veliko delovnega elana, pa sledite navodilom spodaj. Nekateri ste me spraševali o temah. Da, prav je tako. V dani situaciji poskušam predstaviti bistvo vsega, kar nam je ostalo še od snovi!! Vseeno pa sem vesela vaših odzivov.**

**Pa ponovimo! Sedaj je za nami že skoraj mesec dni! Obravnavali smo poglavje Srednjega veka.**

Povedali smo nekaj o preseljevanju ljudstev ter o posledicah le-te. Povedali smo tudi, da so po preseljevanju v Evropi nastale tri pomembne države. Zahodno Evropo je pokrivalo Frankovsko kraljestvo, Vzhodno Bizantinsko, na Apeninskem polotoku pa je obstajala Papeška država, ki pa je imela ogromno moč. Papeži so bili tisti, ki so Evropo vodili. Potrjevali in blagoslavljali so kralje, širi krščanstvo in pa znanje. Ustanovitev samostanov pomeni začetek krepitev znanja, pismenosti.

V srednjem veku se pojavi tudi posebna družbena oblika, imenovana **fevdalizem**. Ljudje so bili razdeljeni v obliki piramide. Tisti v špici so vladali tistim na dnu. Tisti v špici so bili svobodni, tisti na dnu pa ne. Tisti v špici niso plačevali davkov, tisti na dnu pa so. Povedali smo, da je bilo največ ljudi kmečkega stanu. Kar 8 oz. 9 od desetih. Tak družbeni sistem je bil deden.

Drugače je bil lastnik vse zemlje kralj. Ta jo je razdelil med svoje plemiče. Seveda ne zastonj. Zahteval je od njih zvestobo in vojaško pripravljenost. Taki zemlji so rekli fevd. Najboljši del je plemič obdržal zase (pridvorna posest), ostalo pa so poseljevali kmetje. Ti so morali za to plačevati kar nekaj davkov (velika dajatev, mala dajatev, tlaka, desetina).

**Življenje plemičev**

Ti so živeli v gradovih, ogromnih zgradbah. Kar je seveda bil velik plus in hkrati velik minus. Gradovi so nudili zaščito pred napadalci, so bil pa tudi mrzli, neudobni. Prvi gradovi niso imeli zasteklenih oken. Zato je bilo zelo hladno.

Glavne značilnosti:

* Plemiči= vojaki; fizično pripravljenost so vzdrževali na turnirjih in na lovu.
* Prebivališče=grad (na vzpetini, skali, ob jezeru), dodatna zaščita je dvižni most z vodnim jarkom)
* Pomoč služabnikov.
* Barvna oblačila (policijski redi so določali, kaj je posamezen sloj lahko nosil. Višji sloj, več barv.) Svila, žamet.
* Raznolika prehrana (meso, kruh, zelenjava), Ni pribora, jedli z rokami.
* Zgodnje poroke (dekleta pri 12-ih letih, fantje dvakrat starejši).
* Svobodni ljudje.

**Življenje kmetov**

* Obdelovanje zemlje, živinoreja.
* Preproste hiše iz lesa, gline, blata, krite s slamo. Enoprostorne. Ponavadi se je stanovanje delilo z živalmi (centralna kurjava).
* Slaba prehrana.
* Siva, rjava oblačila iz volne ali lanu (platno).
* Sužnji, ki so bili vezani na zemljo.

**Življenje meščanov**

* Pojdi na spletno stran Mestnega muzeja Ljubljana.
* Najdi zavihek Programi za šole.
* Spodaj boš videl/a zavihek Gremo v srednji vek. Preberi si besedilo o srednjeveški Ljubljani, oglej si posnetek. Nato naredi miselni vzorec v zvezek.
* Nato pisno odgovori na spodnja vprašanja!

1. Razdeli srednji vek!
2. Imenuj vzroke za preseljevanje ljudstev!
3. Kdaj se je to preseljevanje začelo?
4. Katera ljudstva so se preseljevala?
5. Opiši življenja Germanov in Slovanov!
6. Kakšne spremembe je doživela Evropa po preseljevanju! Imenuj posledice na političnem, gospodarskem in kulturnem področju!
7. Imenuj glavne značilnosti Bizantinskega cesarstva!
8. Imenuj glavne značilnosti Frankovske države!
9. Kakšen pomen je imela krščanska cerkev v srednjem veku?
10. Zakaj so postali samostani središča znanja?
11. Razloži fevdalizem?
12. Kako je bila razdeljena fevdalna družba in zakaj? Ali je bila pravična?
13. Kaj je razlika med fevdom in alodom?
14. Kdo je bil lastnik vse zemlje?
15. Kako je izgledalo zemljiško gospostvo?
16. Kakšno je bilo življenje plemičev in kakšno kmetov? Primerjaj in najdi razlike ter podobnosti!

**In še kratka opomba: zdaj ni čas za druženje s prijatelji, za družabne s prijatelji, skupno kolesarjenje... Tudi vi imate pomembno nalogo in vlogo pri preprečevanju širjenja virusa. Držite se pravil, bodite ustvarjalni in iznajdljivi.**

Učiteljica Polona